stanford-oval/wikipedia huggingface dataset:
מאטיי מיטרוביץ'
קריירת מועדונים > ציבאליה

מיטרוביץ' גדל במחלקות נוער של מועדונים קטנים, ובשנת 2011 עבר למחלקת הנוער של ציבאליה מליגת העל הקרואטית. ב-25 בפברואר 2012 ערך מיטרוביץ' את הופעת הבכורה שלו במועדון, כשנכנס כמחליף בדקה ה-65 בניצחון 0–1 על סלאבן בלופו במסגרת המחזור ה-19 בליגה. בעונתו הראשונה בקבוצה הבוגרת ערך מיטרוביץ' 4 הופעות ליגה. בעונת 2012/2013, שהסתיימה בירידתה של ציבאליה לליגת המשנה הקרואטית, ערך מיטרוביץ' 33 הופעות ליגה. בתחילת העונה הבאה הוסיף מיטרוביץ' 3 הופעות ליגה.
קריירת מועדונים > רייקה

לקראת עונת 2013/2014 חתם מיטרוביץ' ברייקה מליגת העל הקרואטית. ב-9 באוקטובר 2013 ערך מיטרוביץ' את הופעת הבכורה שלו במועדון, כששיחק 90 דקות בניצחון 11-0 במסגרת הגביע הקרואטי. ב-19 באוקטובר ערך מיטרוביץ' את הופעת הבכורה שלו בליגה, כששיחק 90 דקות בניצחון 0–3 על זאדאר במסגרת המחזור ה-13 בליגה. ב-13 במאי 2014 הבקיע מיטרוביץ' את שער הבכורה שלו במועדון, שער בדקה ה-36 בניצחון 0–2 על דינמו זאגרב במסגרת משחק הגומלין של גמר הגביע הקרואטי לעונת 2013/2014, בו זכתה רייקה. בעונתו הראשונה במועדון ערך מיטרוביץ' 8 הופעות ליגה.
ב-11 ביולי 2014 שיחק מיטרוביץ' 90 דקות בגמר הסופר קאפ הקרואטי, בו ניצחה רייקה את דינמו זאגרב בתוצאה 1–2. ב-2 באוקטובר ערך מיטרוביץ' את הופעת הבכורה שלו בשלב הבתים של ליגה האירופית, כששיחק 90 דקות בתיקו 2-2 נגד סביליה במסגרת שלב הבתים לעונת 2014/2015. ב-14 באפריל 2015 הבקיע מיטרוביץ' את שער הבכורה שלו בליגת העל הקרואטית, שער בדקה ה-59 בניצחון 1–4 על נ.ק. זאגרב במסגרת המחזור ה-28 בליגה. מיטרוביץ' ערך 26 הופעות ליגה בעונת 2014/2015, בהן הבקיע שער אחד. בעונת 2015/2016 ערך מיטרוביץ' 23 הופעות ליגה, בהן הבקיע שער אחד.
קריירה בינלאומית

ב-12 בנובמבר 2014 ערך מיטרוביץ' את הופעת הבכורה שלו בנבחרת קרואטיה, כשנכנס כמחליף בדקה ה-84 בהפסד 1–2 לנבחרת ארגנטינה במשחק ידידות. ב-6 באוקטובר 2016, בהופעתו השנייה בנבחרת, הבקיע מיטרוביץ' את שער הבכורה שלו, שער בדקה ה-68 בניצחון 0–6 על נבחרת קוסובו במסגרת מוקדמות מונדיאל 2018.
תארים

הגביע הקרואטי (1): 2013/2014
הסופר קאפ הקרואטי (1): 2014
אליפת טורקיה (1): 2016/2017
אליפות בלגיה (4): 2017/2018, 2019/2020, 2020/2021, 2021/2022
הסופר קאפ הבלגי: 2018, 2021
Blown Away

Blown Away (בעברית: להתפוצץ) הוא אלבום האולפן הרביעי של הזמרת-יוצרת האמריקאית קארי אנדרווד. האלבום יצא לאור ב-1 במאי 2012, על ידי חברות התקליטים אריסטה נאשוויל ו-19 רקורדס. מתוך האלבום יצאו סינגלים: "Good Girl", ‏ "Blown Away", ‏ "Two Black Cadillacs" ו-"See You Again".
האלבום הגיע למקום הראשון במצעד הבילבורד הוט 100.
רקע

לאחר סיימה את סיבוב ההופעות המצליח שלה "Play On Tour", התפנתה אנדרווד לעבוד על אלבום זה אך לטענתה היא לקחה את הזמן מכיוון שרצתה להתרחק מאור הזרקורים ולהתרכב בכתיבה של שירים אישיים יותר ולקחת את האלבום לכיוון אחר.
בסופו של דבר הקלטות האלבום הסתיימו אחריי יותר משנה. לטענתה של אנדרווד אלבום זה הוא אפל יותר ביחס לאלבומיה הקודמים.
ביקורות והצלחה

האלבום זכה לביקורות חיוביות ממבקרי המוזיקה ולהצלחה מסחרית גדולה. הוא הגיע למקום הראשון בארצות הברית ונמכר בלמעלה מ-267 אלף עותקים בשבוע הראשון ליציאתו ובכך היה לאלבום השלישי עם הפתיחה הגדולה ביותר במדינה באותה השנה.
עם הגעתו של האלבום למקום הראשון במדינה אנדרווד הפכה לאמן הנשי השלישי שהצליח להכניס 3 אלבומי הקאנטרי למקום הראשון במדינה. הוא נשאר במקום הראשון במשך שבועיים ונהיה לאלבום הראשון שלה לעשות זאת. במצעד אלבומי הקאנטרי של המדינה האלבום הגיע למקום הראשון ונהיה לאלבום הרביעי שלה ברצף שעושה זאת, ונשאר שם במשך 7 שבועות.
האלבום היה לאלבום השביעי הנמכר ביותר בארצות הברית ב-2012 ואלבום הקאנטרי הנמכר ביותר במדינה לאותה שנה. עד סוף אותה שנה הוא מכר 1.4 מיליון עותקים במדינה. נכון לינואר 2020 הוא מכר 1.8 מיליון עותקים במדינה ו-3 מיליון עותקים במכירות משולבות מה שמזכה אותו למעמד פלטינה משולשת במדינה. בכל העולם האלבום מכר כ-2 מיליון עותקים.
סינגלים

מתוך האלבום יצאו 4 סינגלים: הסינגל הראשון היה השיר "Good Girl" אשר הגיע למקום ה-18 בארצות הברית ולמקום הראשון במצעד שירי הקאנטרי האמריקאי. לאחריו יצא שיר הנושא של האלבום שהגיע למקום ה-20 במצעד האמריקאי ולמקום הראשון במצעד שירי הקאנטרי האמריקאי.
הסינגל השלישי מהאלבום היה השיר "Two Black Cadillacs" אשר הגיע למקום ה-4 במצעד שירי הקאנטרי האמריקאי והסינגל האחרון מהאלבום "See You Again" הצליח להגיע למקום ה-7 במצעד ובכך כל הסינגלים מהאלבום הגיעו לעשירייה הפותחת במצעד. בנוסף כל הסינגלים מהאלבום הגיעו למעמד פלטינה או יותר במדינה.
פרסים ומועמדויות

האלבום זיכה אותה בשני פרסי גראמי בקטגוריות "ביצוע הסולו הטוב ביותר בשיר קאנטרי" ו"שיר הקאנטרי הטוב ביותר" על שיר הנושא של האלבום. בנוסף גם האלבום זכה בפרס AMA בקטגוריית אלבום הקאנטרי של השנה.
רשימת רצועות

| Blown Away> מס' | Blown Away> שם | Blown Away> משך | Blown Away>  | Blown Away>  | Blown Away>  | Blown Away>  | Blown Away>  | Blown Away>  | Blown Away>  |
| --- | --- | --- | --- | --- | --- | --- | --- | --- | --- |
| 1. | Good Girl  | 3:25 |  |  |  |  |  |  |  |
| 2. | Blown Away  | 4:00 |  |  |  |  |  |  |  |
| 3. | Two Black Cadillacs  | 4:58 |  |  |  |  |  |  |  |
| 4. | See You Again  | 4:07 |  |  |  |  |  |  |  |
| 5. | Do You Think About Me  | 3:38 |  |  |  |  |  |  |  |
| 6. | Forever Changed  | 4:03 |  |  |  |  |  |  |  |
| 7. | Nobody Ever Told You  | 4:11 |  |  |  |  |  |  |  |
| 8. | One Way Ticket  | 3:57 |  |  |  |  |  |  |  |
| 9. | Thank God for Hometowns  | 4:03 |  |  |  |  |  |  |  |
| 10. | Good in Goodbye  | 4:19 |  |  |  |  |  |  |  |
| 11. | Leave Love Alone  | 3:20 |  |  |  |  |  |  |  |
| 12. | Cupid's Got a Shotgun  | 3:44 |  |  |  |  |  |  |  |
| 13. | Wine After Whiskey  | 3:52 |  |  |  |  |  |  |  |
| 14. | Who Are You  | 3:54 |  |  |  |  |  |  |  |
| משך כולל: | משך כולל: | 55:31 |  |  |  |  |  |  |  |
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 4 |
|  אוסטרליה | מצעד אלבומי הקאנטרי | 1 |
|  אירלנד | מצעד האלבומים האירי | 26 |
|  ארצות הברית | בילבורד 200 | 1 |
|  ארצות הברית | מצעד אלבומי הקאנטרי | 1 |
|  הממלכה המאוחדת | מצעד האלבומים הבריטי | 11 |
|  הממלכה המאוחדת | מצעד אלבומי הקאנטרי | 1 |
|  יפן | אוריקון | 101 |
|  ניו זילנד | המצעד הניו זילנדי הרשמי | 22 |
|  קנדה | מצעד האלבומים הקנדי | 1 |
|  קנדה | מצעד אלבומי הקאנטרי | 1 |
|  שווייץ | המצעד השווייצרי | 8 |
|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |
| --- | --- | --- |
|  אוסטרליה | מצעד האלבומים האוסטרלי | - |
|  אוסטרליה | מצעד אלבומי הקאנטרי | 7 |
|  ארצות הברית | בילבורד 200 | 14 |
|  ארצות הברית | מצעד אלבומי הקאנטרי | 5 |
|  ארצות הברית | מצעד האלבומים הדיגיטליים | 23 |
|  קנדה | מצעד האלבומים הקנדי | 29 |
|  קנדה | מצעד אלבומי הקאנטרי | 4 |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |
| --- | --- | --- |
|  ארצות הברית | בילבורד 200 | 31 |
|  ארצות הברית | מצעד אלבומי הקאנטרי | 9 |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הקטלוג | 40 |
|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 73 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה 3× | 3,000,000 |
| בריטניה (BPI) | כסף | 60,000 |
| קנדה (Music Canada) | פלטינה | 80,000 |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| קנדה | 1 במאי 2012 | תקליטור • הורדה דיגיטלית | אריסטה נאשוויל |
| ארצות הברית | 1 במאי 2012 | תקליטור • הורדה דיגיטלית | אריסטה נאשוויל |
| דנמרק | 2 במאי 2012 | תקליטור • הורדה דיגיטלית | סוני מיוזיק |
| סין | 2 במאי 2012 | תקליטור • הורדה דיגיטלית | סוני מיוזיק |
| אוסטרליה | 4 במאי 2012 | תקליטור • הורדה דיגיטלית | סוני מיוזיק |
| ניו זילנד | 4 במאי 2012 | תקליטור • הורדה דיגיטלית | סוני מיוזיק |
| אירלנד | 11 במאי 2012 | תקליטור • הורדה דיגיטלית | סוני מיוזיק |
| סינגפור | 11 במאי 2012 | תקליטור • הורדה דיגיטלית | סוני מיוזיק |
| בריטניה | 18 ביוני 2012 | תקליטור • הורדה דיגיטלית | תקליטי RCA |
| יפן | 25 ביולי 2012 | תקליטור • הורדה דיגיטלית | סוני מיוזיק |
הערות שוליים

1 2  Blown Away, נבדק ב-2020-04-11
↑  Carrie Underwood - Good Girl, Discogs (באנגלית)
↑  Carrie Underwood - Blown Away, Discogs (באנגלית)
↑  Carrie Underwood - Two Black Cadillacs, Discogs (באנגלית)
↑  Carrie Underwood - See You Again, Discogs (באנגלית)
↑  Carrie Underwood Debuts Atop Billboard 200, Beats Norah Jones, B.o.B, Billboard, ‏2012-05-09
↑  Carrie Underwood Average Setlists of tour: Play On Tour | setlist.fm, www.setlist.fm
↑  Carrie Underwood, GRAMMY.com, ‏2019-11-19 (באנגלית)
↑  http://www.aria.com.au/pages/AlbumAccreds2016.htm, www.aria.com.au
↑  Gold & Platinum, RIAA (באנגלית)
↑  Roughstock- http://www.roughstock.com, Top Country Catalog Album Sales: October 9, 2019, RoughStock, ‏2019-10-09
↑  "British album certifications – Carrie Underwood – Blown Away". British Phonographic Industry. Select albums in the Format field. Select Silver in the Certification field. Type Blown Away in the "Search BPI Awards" field and then press Enter.
↑  Gold/Platinum, Music Canada (באנגלית)
| קארי אנדרווד |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Some Hearts • Carnival Ride • Play On • Blown Away • Storyteller • Cry Pretty • My Gift • My Savior • Denim & Rhinestones |  |
| אלבומי להיטים | Greatest Hits: Decade #1 |  |
| אלבומי וידאו | The Blown Away Tour: Live |  |
| סיבובי הופעות | Some Hearts • Play On • Blown Away • 	Storyteller • Ripcord • Cry Pretty • Denim & Rhinestones |  |
| ערכים קשורים | My Gift: A Christmas Special from Carrie Underwood |  |
| קארי אנדרווד – סינגלים |
| --- | --- | --- |
| Some Hearts | "Jesus, Take the Wheel" • "Some Hearts" • "Don't Forget to Remember Me" • "Before He Cheats" • "Wasted" |  |
| Carnival Ride | "So Small" • "All-American Girl" • "Last Name" • "Just a Dream" • "I Told You So" |  |
| Play On | "Cowboy Casanova" • "Temporary Home" • "Undo It" • "Mama's Song" • "Home Sweet Home" |  |
| Blown Away | "Good Girl" • "Blown Away" • "Two Black Cadillacs" • "See You Again" |  |
| Greatest Hits: Decade #1 | "Something in the Water" • "Little Toy Guns" |  |
| Storyteller | "Smoke Break" • "Heartbeat" • "Church Bells" • "Dirty Laundry" |  |
| Cry Pretty | "Cry Pretty" • "Love Wins" • "The Champion" • "Southbound" • "Drinking Alone" |  |
| השתתפות בסינגלים | "Just Stand Up!" • "Remind Me" • "Can't Stop Lovin' You" • "Somethin' Bad" • "The Fighter" • "If I Didn't Love You" |  |
| סינגלים אחרים | "Inside Your Heaven" • "I'll Stand by You" • "Ever Ever After" • "Praying for Time" • "There's a Place for Us" • "Hallelujah" • "Ghost Story" |  |
| 0 | 1 | 2 |
| --- | --- | --- |
| הקודם: 2011: טיילור סוויפט – Speak Now | פרס המוזיקה האמריקאית לאלבום הקאנטרי האהוב ביותר   2012: קארי אנדרווד – Blown Away  | הבא: 2013: טיילור סוויפט – Red |
| --- | --- |
בקרת זהויות :  MusicBrainz release group: 35c692f5-3e8a-4d60-b474-9d115e17389a
יוסף (יוסקה)

ישראל יוסף (יוסק'ה) שפירא (ט"ו בטבת תרפ"ז, 20 בדצמבר 1926 – כ"ה בטבת תשע"ד, 28 בדצמבר 2013) היה איש חינוך ועלייה, מראשי תנועת בני עקיבא והמפד"ל, כיהן כשר בלי תיק בממשלות ישראל.
ביוגרפיה

יוסף שפירא נולד בירושלים לחיה שרה ולרב ישעיהו שפירא, אשר נודע בציבור בתור "האדמו"ר החלוץ", ממייסדי "הפועל המזרחי", ואחיו של האדמו"ר מפיאסצ'נה – קלונימוס קלמיש שפירא.
מנעוריו היה פעיל בתנועת הנוער "בני עקיבא". היה חבר בקיבוץ עין צורים, אך בהמשך עזב את הקיבוץ והתיישב בבני ברק. בשנת ה'תשי"ד (1954) היה בין מקימי המזכירות העולמית של בני עקיבא, ועמד בראשה כיושב ראש המזכירות במשך למעלה משני עשורים (ה'תשט"ו-ה'תשל"ז 1955–1977).
כיהן גם כראש מחלקת העלייה והנוער ("עליית הנוער") בסוכנות היהודית (בין השנים ה'תשל"ח-ה'תשמ"ג 1978–1983), ובתקופתו נפתחו תוכניות ללימודים תיכוניים בישראל לצעירים יהודיים מהגולה, לקידום מנהיגים צעירים ולקליטתם. בשנת 1983 הוחלף בתפקיד על ידי אורי גורדון, כדי לפנות מקום למינוי אליעזר שפר לתפקיד בכיר בהנהלה הציונית מטעם המפד"ל.
בתחילת 1980 נמנה עם הרב חיים דרוקמן בין הפעילים המרכזיים שהקימו את חוג איתנים במפד"ל, שחרתו על דגלם את עידוד ההתנחלות בכל ארץ ישראל, חינוך וצמצום פערים, עלייה ואורחות חיים צנועים. במרץ 1983 החליטו לפרוש מהמפד"ל ולהקים את "מצ"ד – מחנה הציונות הדתית", אשר התמודדה במסגרת סיעת "מורשה" לכנסת האחת-עשרה. יוסף שפירא כיהן כשר בלי תיק מטעם מצ"ד (מבלי להיות חבר כנסת) בממשלת האחדות הלאומית בראשות שמעון פרס ולאחריו יצחק שמיר (ט"ז באלול ה'תשמ"ד 13 בספטמבר 1984 – י"ד בטבת ה'תשמ"ט 22 בדצמבר 1988).
בטקס השבעתו כשר שינה מן הנוסח הרשמי והתחייב לשמור אמונים "למדינת ישראל, ראשית צמיחת גאולתנו, ולחוקיה". לאחר מספר דקות התבקש לשוב ולהצהיר מחדש.
בין השנים ה'תשמ"ט-ה'תשנ"ג (1989–1993) כיהן כיושב ראש הראשון של קרן "גרוס" לקידום חיילים משוחררים.
בכ"ה בטבת תשע"ד, 28 בדצמבר 2013, נפטר בבית חולים תל השומר, בגיל 87. הותיר אשה, ברכה, בתו של המחנך והסופר יצחק אריגור וארבעה ילדים: ישעיהו, נירית (מוזס) אשתו של צבי מוזס, חגית (סדן) ואייל (טייס אל על וטייס במיל' בחיל האוויר). נקבר בבית העלמין סגולה בפתח תקווה.
במרץ 2023 התקיים ביוזמת עיריית ירושלים טקס הנצחה, בו נקראה על שמו כיכר תנועה בשכונת גבעת מרדכי בירושלים, במעמד ראש העיר משה ליאון, בהנחיית משה שטרן ובהשתתפות הזמר יונתן רזאל שהוא קרוב משפחתו.
מפעלים חינוכיים שהקים

שפירא הקים ועמד בראש מספר קרנות ועמותות למען ילדים ונוער, עלייה ועיירות הפיתוח:
קרן "ילדים" (הוקמה ה'תשמ"ז – 1987) – תנועה להנצחת הילדים שנספו בשואה בדרך של העמקת הזהות היהודית בקרב הנוער היהודי בישראל ומחוצה לה, מתוך רצון לנטוע בקרב הנוער שאיפה לקבלת אחריות קהילתית.
עמותת תהל"ה – תנועת ההתנדבות לעלייה הדתית.
"עיירת לי" (הוקמה ה'תשמ"ט – 1989) – עמותה למען עיירות הפיתוח, אשר מפעילה את תנועת עוז, תנועת נוער לילדים בגילאים 6–9, המחנכת לאהבת התורה, העם והארץ.
נעל"ה (ר"ת נוער עולה לפני ההורים, הוקמה ה'תשנ"ב – 1992) – תוכנית תיכונית תלת שנתית לבני נוער מרחבי העולם היהודי, אשר החלה ביוזמת יוסף שפירא, ועימו דוד ברטוב, לעידוד העלייה מחבר המדינות.
לקריאה נוספת

יאיר קוטלר, הנבחרת הלאומית, כרך ב', פרק א' (11), ירדן הוצאה לאור, 1988, עמודים 259–271
מנחם מיכלסון, יוסק'ה, הוצאת טפר, 2024
הערות שוליים

↑  צפויה הדחת עוזי נרקיס, דבר, 31 במאי 1978
↑  ניבה לניר, מלחמות היהודים, דבר, 6 במאי 1983
↑  חוג איתנים בראשות הרב דרוקמן, מעריב, 18 במרץ 1980
↑  חוג דרוקמן: אנו התשובה להתחיה, מעריב, 18 בינואר 1980
↑  אריה כנרתי, המפד"ל תוציא הרב דרוקמן מועדת החו"ב, דבר, 17 במרץ 1983
קבוצת דרוקמן פרשה מהמפד"ל, דבר, 3 במאי 1983
↑  דברי הכנסת, יום חמישי, ט"ז באלול התשמ"ד
↑  עדו בן פורת, יוסקה שפירא הלך לעולמו, באתר ערוץ 7, 28 בדצמבר 2013
↑  חדשות סרוגים, ‏ירושלים: נחנכה כיכר על שם יוסף (יוסק'ה) שפירא, באתר "סרוגים", 30 במרץ 2023
↑  תהילה עופר, פטנט לעליה, מעריב, 13 בדצמבר 1985; המשך
| בני עקיבא |
| --- | --- | --- |
| מזכ"לי תנועת בני עקיבא בישראל | מתתיהו רוטנברג • יעקב דרורי • אברהם שטרן • ליפא אהרוני • ידידיה כהן • שלמה סמסון • אמנון שפירא • יוחנן בן-יעקב • יהושע (שייע) אלטמן • אברהם ליפשיץ • אלחנן גלט • יונה גודמן • מרדכי (מוטי) יוגב • איתן מור-יוסף • הרב בני נכטיילר • דני הירשברג • יאיר שחל • יגאל קליין |  |
| מזכ"לי תנועת בני עקיבא העולמית | יוסקה שפירא • אברהם דובדבני • יצחק שטיגליץ • גאל גרינוולד  • זאב שוורץ  • הרב נעם פרל • רועי אביקסיס • אוהד טל  • צבי אלון |  |
| מושגים | תורה ועבודה • שבט יובל • של"פ • צוותי נחשון • גרעין נח"ל • פרויקט השחר • שבט איתנים |  |
| אישים מרכזיים | יחיאל אליאש • הרב משה צבי נריה • הרב חיים דרוקמן |  |
| --- | --- |
בקרת זהויות :  NLI: 987007307066505171  ISNI: 0000 0000 6936 3564  VIAF: 97373651   WorldCat (עם VIAF): 97373651
פרס אטלס

| --- | --- |
 מדינה:  ישראל 
 הגוף המעניק:  TheMarker, איין ראנד, Amazon Web Services 
 תקופת הפרס:  2016–הווה (כ־9 שנים) 
 נקרא על שם:  אטלס 
 atlasaward.org
 
פרס אטלס (באנגלית: Atlas Award) הוא פרס שנתי לחברות סטארט-אפ ישראליות שיוצרות טכנולוגיה, רעיון או מוצר, בעלי ערך יוצא דופן. הפרס הוא פסל של הטיטאן אטלס שייצר הפסל ריצ'רד מינס, ושוויו הוא כ-100 אלף דולר. הפרס מחולק החל משנת 2016.
הפרס הוא מטעם מרכז איין ראנד בישראל ושותפים כגון: TheMarker, Amazon Web Services, StartUp Nation Central, קרן פרומיתאוס, קבוצת דאו הקנדית, חברת קאריופארם ואחרים. בעבר נמנו גם דלויט, בנק הפועלים, קופאס בי.די.אי והתעשייה האווירית.
זכיות

2016 - Moovit
2017 - זברה מדיקל ויז'ן
2018 - אינוויז טכנולוגיות
2019 - Taranis
2020 - הפרס לא חולק
2021 - אוגורי סיסטמס
2022 - Nucleai
2014 - אקסטנד (XTEND)
הערות שוליים

↑   תחרות האטלס לסטארטאפ המוביל לשנת 2021, באתר TheMarker‏, 13 באוקטובר 2021
↑   דניאלה שמגר, נוקלאיי זכתה בפרס האטלס לסטארט־אפים שמייצרים ערך, באתר TheMarker‏, 15 בנובמבר 2022
אברהם כץ

ערך זה עוסק באיש ציבור ישראלי. אם התכוונתם למשורר היידיש משה אברהם כץ, ראו .
אברהם כץ (7 בדצמבר 1931 – 13 באוגוסט 1986) היה איש ציבור ישראלי, שכיהן כחבר הכנסת מטעם גח"ל והליכוד בין השנים 1969–1981; חבר הנהלת הסוכנות היהודית ויו"ר ארגון המורים העל-יסודיים.
חייו

כץ נולד בשנת 1931 בנס ציונה. בסיום לימודיו בגימנסיה העברית הרצליה, הצטרף לשורות הפלמ"ח ולחם במסגרת חטיבת הראל במלחמת העצמאות.
למד באוניברסיטה העברית לתארים ראשון ושני בספרות, כלכלה וגאוגרפיה. בשנים 1950–1955 היה חבר ועד הסטודנטים של האוניברסיטה. בתקופה זו הוסמך להוראה בבתי ספר תיכוניים.
פעילותו הציבורית החלה בשנת 1955 כפעיל במפלגת הציונים הכלליים ושולבה עם פעילותו המקצועית, בהיותו דובר וחבר ההנהלה של ארגון המורים התיכוניים. בשנים 1962–1969 כיהן כיו"ר ארגון המורים העל-יסודיים. במקביל לכך מונה לשורת תפקידים אקדמיים וממלכתיים: חבר מליאת רשות השידור (1964–1970), חבר נשיאות ועדת התיאום של ארגונים אקדמאים (1965) ומנהל בית הספר של משרד החינוך להשתלמות עובדי הוראה בכירים (1968–1969).
בשנים 1969–1981 כיהן כץ כחבר הכנסת מטעם גח"ל והליכוד בשלוש כנסות רצופות. בכנסת השמינית כיהן כיו"ר ועדת החינוך והתרבות. כמו כן היה חבר במהלך שנות כהונתו בוועדת החוץ והביטחון וועדת הכנסת.
בתקופת כהונתו בכנסת נבחר חבר כנסת נוסף (מהמערך) בשם אברהם כץ, וכדי להבדיל בין השניים הוסיף חבר הכנסת החדש לשם משפחתו את המילה 'עוז' (אברהם כ"ץ-עוז).
במקביל לכהונתו בכנסת שימש בשנים 1970–1977 כמרצה לגאוגרפיה באוניברסיטת תל אביב. לאחר מכן מונה, בשנים 1978–1986, לחבר הנהלת הסוכנות היהודית, ממלא מקום יו"ר ההנהלה וראש מחלקת הנוער והחלוץ בהסתדרות הציונית.
אברהם כץ התחתן עם הדסה ציפורה רייכמן להם נולדו שלושה ילדים, חמוטל, יהודה(כצלה) ושחר. נפטר ב-13 באוגוסט שנת 1986, והובא למנוחות בבית העלמין בנס ציונה .
דיק סלייטון

| --- | --- |

 לידה:  1 במרץ 1924 ספרטה, ארצות הברית 
 פטירה:  13 ביוני 1993 (בגיל 69) League City, ארצות הברית 
 מידע כללי
 בשירות:  אסטרונאוט בשירות נאס"א
 השכלה:  אוניברסיטת מינסוטה  בית הספר לטייסי ניסוי של חיל האוויר האמריקני  המכללה לפיקוד ומטה של חיל האוויר השוודי 
 זמן שהייה בחלל:  216 שעות ו-28 דקות
 ביוגרפיה בנאס"א:  דיק סלייטון
 משימות
 אפולו-סויוז
 עיטורים
 היכל התהילה הבנילאומי של החלל (1990)  NASA Outstanding Leadership Medal (1978)  NASA Outstanding Leadership Medal (1981)  מדליית השירות המצויין של נאס"א (1982)  מדליית השירות המצויין של נאס"א (1993)  מדליית השירות המצויין של נאס"א (1975)  מדליית השירות המצויין של נאס"א (1965)  מדליית השירות המצויין של נאס"א (1969)  היכל התהילה הלאומי של התעופה (1996)  היכל התהילה של האסטרונאוטים  מדליית האוויר 
 
דונלד קנט "דיק" סלייטון (באנגלית: Donald Kenet "Deke" Slayton;‏ 1 במרץ 1924 - 13 ביוני 1993) היה אסטרונאוט אמריקאי הנחשב לאחד משבעת האסטרונאוטים המקוריים בתוכנית מרקורי, אך מעולם לא טס לחלל במסגרת אותה תוכנית עקב בעיות בריאותיות. הוא שירת בתפקידים ניהוליים בתוכנית החלל המאוישת של נאס"א. סלייטון טס לבסוף לחלל במסגרת תוכנית "אפולו-סויוז", משימת החלל המשותפת הראשונה עם ברית המועצות, במהלכה חללית אפולו ביצעה עגינה עם חללית סויוז.
בצעירותו

דונלד סלייטון נולד ב־1 במרץ 1924, בספרטה, ויסקונסין, לצ'ארלס שרמן סלייטון (1887–1972) ולויקטוריה אדליה סלייטון (1895–1970). בילדותו עבד סלייטון בחווה המשפחתית, בגידול חיות המשק. הוא למד בבית הספר היסודי בלאון, ולאחר מכן המשיך בלימודיו בתיכון "ספרטה". במשך לימודיו בתיכון הוא התאגרף, ניגן בטרומבון, והיה לחבר פעיל בארגון "חקלאי העתיד של אמריקה".
בחיל האוויר

עם סיום לימודיו הצטרף דייק סלייטון לחיל האוויר. במשך שלוש שנים עבר הכשרה ראשונית, ובאפריל 1943 קיבל כנפי טיסה. במהלך מלחמת העולם השנייה נשלח סלייטון לאירופה, שם השתתף בחמישים ושש משימות קרביות במפציצים בינוניים. בשנת 1944 חזר לארצות הברית ושימש כמדריך טייס בקרוליינה הדרומית, ולאחר מכן שירת ביחידה מיוחדת. באפריל 1945 נשלח לאוקינאווה ביפן, שם הטיס מטוסי קרב עד לכניעתה של יפן במלחמה.
בנאס"א > תוכנית מרקורי

בינואר 1959 נבחר סלייטון כאחד משבעת המועמדים לתוכנית מרקורי, תוכנית החלל המאוישת הראשונה של ארצות הברית.
בשנת 1959 כחלק מהאימונים, התאמן בצנטריפוגה ועבר אלקטרוקרדיוגרמה. במהלך אימוניו נמצא כי הוא סובל מפעילות לב לא סדירה. הוא קיבל הערכה רפואית נוספת בבסיס חיל האוויר בברוקס, ואובחן עם פרפור עליות אידיופתי, אך נחשב בריא מספיק כדי להמשיך בטיסה. הוא ניסה לשפר את בריאותו בעזרת פעילות גופנית תדירה ונמנע משתיית אלכוהול. סלייטון נבחר למשימה המאוישת השנייה מרקורי-אטלס 7, לה רצה להעניק את השם "דלתא 7". ב־15 במרץ 1962, חודשיים לפני השיגור, הוחלט כי סלייטון אינו כשיר רפואית למשימה. הוא הוחלף על ידי סקוט קרפנטר.
בנאס"א > ניהול בנאס"א

לאחר שנמנעה ממנו השתתפות בטיסות החלל, נבחר סלייטון בתחילת 1962 למנהל בכיר של משרד האסטרונאוטים. אחד התפקידים הראשונים שלו היה בחירת המועמדים לקבוצת האסטרונאוטים השנייה של נאס"א, שהוכרזו בספטמבר 1962. בנוסף, הוא מונה כאחראי על השיבוצים של האסטרונאוטים לטיסות המשך.
בשנת 1963 הפך סלייטון לעוזר מנהל מחלקת טיסות, בנוסף לתפקידו בניהול משרד האסטרונאוטים. בנובמבר 1963 הוא פרש מחיל האוויר סופית בגלל מצבו הבריאותי והמשיך בתפקידים ניהוליים בנאס"א. כאשר אלן שפרד קורקע לצמיתות בגלל מחלת מנייר, הוא החליף את סלייטון כמנהל משרד האסטרונאוטים, בעוד סלייטון המשיך לעבוד בענף התפעול של צוותי החלל, וקודם למנהל בשנת 1966.
סלייטון היה אחראי על שיבוץ האסטרונאוטים בתוכניות ג'מיני ואפולו, והיה אחראי על השיבוצים במשימות אפולו והטיסות לירח. חלק מהשיבוצים שביצע עוררו מחלוקת.
בנאס"א > חזרה לכשירות טיסה

במהלך השנים סלייטון המשיך לשמור על בריאותו ופעל כדי לחזור לכשירות טיסה ולקבל אישור לטיסה לחלל. הוא ביצע פעילות גופנית קבועה, נטל ויטמינים, הפסיק לעשן סיגריות ולשתות קפה, והפחית את צריכת האלכוהול. ב־1970 החל לקחת טיפול באלקלואיד גבישי. הטיפול נחל הצלחה אך נטילת התרופות הללו פסלה את סלייטון מלטוס. בניגוד לעצת רופאיו הפסיק סלייטון את נטילת התרופה בתקווה שיקבל את האישור המיוחל. בשנת 1971, לאחר ביקור במרפאת מאיו, הוחלט שכעת אינו סובל מפרפור עליות. ב־13 במרץ 1972 הודיעה נאס"א כי סלייטון כשיר לטיסה.
בנאס"א > טיסת אפולו סויוז

בחודש פברואר 1973, סלייטון שובץ בפרויקט אפולו-סויוז (ASTP) כטייס מודול עגינה, יחד עם המפקד תומאס סטאפורד וטייס מודול הפיקוד ואנס ברנד. הצוות האמריקאי החל בתוכנית הכשרה שארכה שנתיים, שכללה לימוד השפה הרוסית ונסיעות למרכז ההדרכה על שם יורי גגארין להכשרת קוסמונאוטים, בעיר הכוכבים בברית המועצות. הוא נשאר בתפקיד ניהולי לאורך כל תוכנית סקיילאב, והתפטר מתפקיד מנהל צוותי הטיסה בפברואר 1974, לקראת השיגור המתקרב.
שתי החלליות – סויוז 19 ואפולו – שוגרו ב־15 ביולי 1975. ב־17 ביולי 1975 החלליות ביצעו התקרבות ומפגש. החלליות עגנו האחת בשנייה, כאשר החללית האקטיבית בעגינה הייתה האפולו, והיא זו שביצעה את מרבית תמרוני העגינה. כשלוש שעות לאחר מכן, שני מפקדי החלליות, סטאפורד וליאונוב, לחצו ידיים בפתח חללית הסויוז. בעוד החלליות עוגנות, ביצעו צוותיהן ניסויים מדעיים משותפים, החליפו דגלים ומתנות שונות (ביניהן גם זרעי עצים שנשתלו לאחר מכן באדמות שתי המדינות), חתמו על תעודות, ביקרו בחלליות השונות, סעדו יחד ושוחחו בשפות השונות (הדובר דיבר בשפת השומע – האמריקאים פנו לרוסים ברוסית והרוסים פנו לאמריקאים באנגלית). בוצעו גם תמרוני היפרדות ועגינה נוספים, בהם החלליות שינו את תפקידיהן וחללית הסויוז הייתה האקטיבית.
חללית האפולו נשארה בחלל 5 ימים נוספים ונחתה ב־24 ביולי 1975 בשעה 21:18 UTC, לאחר שהות בחלל של 216 שעות ו-28 דקות.
במהלך הנחיתה מערכת האוורור גרמה להכנסה של אדים מגזי הפליטה של המנוע, והצוות אושפז כאמצעי זהירות בהונולולו, הוואי, למשך שבועיים. במהלך האשפוז, התגלה גידול שפיר בריאה של סלייטון שהוסר לאחר ניתוח.
בזמן טיסתו בחלל, סלייטון היה בן 51, כך שהיה האסטרונאוט המבוגר ביותר בחלל באותו זמן.
בנאס"א > תוכנית מעבורת החלל

במהלך ההכנות לטיסת אפולו-סויוז, סלייטון מונה על ידי כריס קראפט, באותו זמן האחראי על מרכז השליטה של תוכנית החלל המאוישת, כדי לנהל את מבדקי הגישה והנחיתה (Approach and Landing Tests) של מעבורת החלל אנטרפרייז, כחלק מההכנות לתוכנית מעבורות החלל. סלייטון גם היה מעורב בפיתוח מוביל מעבורת החלל (אנ'), מטוס הבואינג שהיה אמור להעביר את המעבורת לאחר נחיתתה, ובשלב הטיסות של האנטרפרייז, גם לשחרר אותה באוויר.
לאחר סיום שלב בדיקות הנחיתה והגישה, בשלהי 1977, סלייטון עבר לנהל את תוכנית טיסות המעבורת. סלייטון פרש מנאס"א רשמית ב-1980 אך המשיך לייעץ עבור טיסת המעבורת הראשונה, STS-1.
ב-27 בפברואר 1982, עזב סופית את נאס"א.